23.3.2007 Jurnalul Oficial al Uniunii Europene L 82/27 DIRECTIVE DIRECTIVA 2007/17/CE A COMISIEI din 22 martie 2007 de modificare a Directivei 76/768/CEE a Consiliului privind produsele cosmetice, în scopul adaptării anexelor III și VI la progresul tehnic (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (!), în special articolul 8 alineatul (2), după consultarea Comitetului ştiințific pentru produse de consum, întrucât: () (4) Anexa VI la Directiva 76/768/CEE stabilește o listă a conservaților admişi în produsele cosmetice. Substanțele enumerate în anexa VI care sunt marcate cu simbolul (*) se pot utiliza în concentrații diferite de cele stabilite în respectiva anexă, în alte scopuri decât pentru conservare, cu condiția ca aceste scopuri să reiasă clar din prezentarea produsului. Cu toate acestea, utilizarea acestor substanţe poate fi restricționată în alte anexe la respectiva directivă. Substanţele enumerate în anexa VI care nu sunt marcate cu simbolul (*) nu se pot utiliza în alte concentrații decât cele menționate în respectiva anexă, iar celelalte restricţii stabilite în anexă se aplică, de asemenea, în cazul în care aceste substanțe sunt utilizate în alte scopuri specifice. Comitetul ştiințific pentru produse de consum, denumit în continuare „CSPC”, a emis un aviz în conformitate cu care restricțiile privind nivelul de utilizare și avertis- mentele din anexa VI trebuie să se aplice, de asemenea, în cazul în care conservanții marcați cu simbolul (*) sunt utilizați în alte scopuri specifice. Prin urmare, Comisia a invitat acest sector de activitate să depună dosare de securitate pentru substanțele marcate () JO L 262, 27.9.1976, p. 169. Directivă, astfel cum a fost modificată ultima dată prin Directiva 2007/1/CE a Comisiei (JO L 25, 1.2.2007, p. 9). cu simbolul (*), atunci când acestea sunt utilizate în concentrații mai mari în alte scopuri specifice. Pe baza acestor dosare de securitate, CSPC a ajuns la concluzia că utilizarea mai multor substanțe conservante din anexa VI în concentrații mai mari în alte scopuri specifice este sigură. Limitele de siguranţă privind concentrațiile acestor substanțe conservante utilizate în alte scopuri specifice trebuie incluse în anexa III la Directiva 76/768/CEE. Din motive de claritate, trebuie să se precizeze în cazul intrărilor corespunzătoare din anexa III că aceeaşi substanță este menționată în anexa VI la respectiva directivă. Substanţele pe care CSPC nu le-a considerat sigure atunci când sunt utilizate în alte concentrații decât cele stabilite în anexa VI în alte scopuri specifice trebuie să fie supuse restricțiilor stabilite în respectiva anexă în cazul utilizării lor în scop de conservare. Simbolul (*) trebuie, prin urmare, să fie eliminat în cazul acestor substanțe din anexa VI. Pentru a asigura o abordare coerentă, toate substanțele enumerate în anexa VI care se pot, de asemenea, adăuga la produsele cosmetice, în alte scopuri specifice, în concentrații mai mari decât cele stabilite în respectiva anexă, trebuie marcate cu simbolul (%). În plus, CSPC a considerat creşterea concentrației maxime de acid benzoic și de sare de sodiu în cazul produselor care se elimină prin clătire și al produselor pentru igiena orală şi a concentrației maxime de pirition zinc în cazul produselor pentru păr care se elimină prin clătire ca fiind sigură pentru utilizarea acestor produse în scopul conservării. Prin urmare, este necesar ca numerele curente 1 și 8 din anexa VI la Directiva 76/768/CEE să se modifice în consecință. De asemenea, CSPC consideră că substanța metildibromo glutaronitril nu trebuie să fie prezentă în compoziția niciunui produs cosmetic, deoarece nu s-au stabilit niveluri de utilizare în condiții de siguranță a acestei substanțe în cazul produselor cosmetice care se elimină prin clătire și al produselor cosmetice fără clătire. Prin urmare, este necesar să se elimine această substanță de la numărul curent 36 din anexa VI la Directiva 76/768/CEE.